กลุ่ม คนรักเขาใหญ่ ใน Facebook ออกแถลงการณ์ฉบับ 3
กลุ่ม คนรักเขาใหญ่ บนเครือข่ายสังคมออนไลน์ Facebook ซึ่งก่อตั้งโดยนายสมิทธิ ธนานิธิโชติ ออกแถลงการณ์ฉบับที่ 3 หลังจากนายกรัฐมนตรีอภิสิทธิ์ เวชชาชีวะ ยกเลิกการขยายถนนธนะรัชต์ในช่วงกิโลเมตรที่ 10-16 ขณะที่ถนนช่วงกิโลเมตรที่ 2-10 นั้น แม้นายกฯ จะสั่งชะลอโครงการขยายถนนช่วงนี้แล้ว แต่ก็ยังไม่มีความชัดเจนและความคืบหน้ากับการฟื้นฟูและปรับภูมิทัศน์ทางกลุ่ม คนรักเขาใหญ่ จึงเสนอข้อเรียกร้องต่อรัฐบาลและนายกรัฐมนตรีอาทิเช่น ให้ยกเลิกการขยายถนนในช่วงกิโลเมตรที่ 2-10 แต่หันมาสร้างทางจักรยาน ปลูกต้นไม้ ปรับภูมิทัศน์เพื่อสนับสนุนการท่องเที่ยวเชิงอนุรักษ์ จัดให้มีการสำรวจและจัดทำแผนควบคุมสิ่งแวดล้อมโดยรอบอุทยานแห่งชาติเขาใหญ่ เพื่้อเป็นแนวกันชน พร้อมทั้งจัดทำแผนแม่บทเพื่อการจัดการพื้นที่โดยรอบทั้งสาธารณูปโภค สิ่งแวดล้อม และ อื่นๆ โดยต้องมีกระบวนการประชาพิจารณ์อย่างเต็มรูปแบบและเปิดเผยต่อสาธารณะชน ให้กระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้อง เร่งดำเนินการจัดตั้งคณะกรรมการบริหารจัดการพื้นที่ผืนป่ามรดกโลกขึ้นเพื่อทำหน้าที่ในการบริหารจัดการผืนป่ามรดกโลกให้เป็นระบบ เป็นต้นโดยแถลงการณ์ฉบับเต็มมีดังนี้เรียน นายอภิสิทธิ์ เวชชาชีวะ นายกรัฐมนตรีนับเป็นเวลากว่าสองสัปดาห์ จากที่นายกรัฐมนตรีได้สั่งชะลอโครงการขยายถนนธนะรัชต์ บริเวณกิโลเมตรที่ 2-10 และเมื่อวันที่ 8 มิถุนายน คณะรัฐมนตรีได้มีมติยืนตาม รวมทั้งให้ยกเลิกการขยายถนนในช่วงกิโลเมตรที่ 10-16 โดยสิ้นเชิง และให้มีการตั้งคณะกรรมการสอบข้อเท็จจริงในการตัดไม้และหาผู้รับผิดชอบ อีกทั้งยังให้กรรมการจากคณะกรรมการสิ่งแวดล้อมแห่งชาติ จัดทำแผนงานเพื่อสำรวจและกำหนดพื้นที่ควบคุมสิ่งแวดล้อมเพิ่มจนถึงวันนี้ ยังไม่มีความชัดเจนและความคืบหน้ากับการฟื้นฟูและปรับภูมิทัศน์ ส่วนการขยายช่วงแรกที่ยังค้างคาอยู่จากกิโลเมตรที่ 2- 10 บนถนนธนะรัชต์นั้น แม้เครือข่ายกลุ่มอนุรักษ์จะรณรงค์ปลูกต้นไม้หลายพันต้นไปหลายครั้ง แต่ก็ยังไม่ได้รับการเหลียวแลจากรัฐบาล (จนมีผู้สนับสนุนที่พยายามขนกล้าไม้มาร่วมประสบอุบัติเหตุ)ซํ้ำาร้ายยังต้องดูแลกันเอง โดยเฉพาะการจ่ายค่ารดน้ำต้นไม้ (ครั้งละ 600บาท) ซึ่งหน่วยงานในพื้นที่ก็มิได้ให้การช่วยเหลือหรือสนับสนุนใดๆขณะที่การพูดคุยและเจรจากันของกรมทางหลวงและกรมป่าไม้ยังไม่ได้ข้อยุติ ในการฟื้นฟูและปรับภูมิทัศน์ โดยจะต้องกำหนดรูปแบบที่เหมาะสมตามมติคณะรัฐมนตรีเมื่อวันที่ 8 มิถุนายน ปัญหาที่ค้างคาจึงยืดเยื้อออกไปโดยไม่มีความจำเป็นทั้งสร้างความแตกแยกในพื้นที่และอาจนำมาสู่ความเสียหายทางชีวิตและทรัพย์สิน จากการชะลอการขยายถนนทำให้ไม่มีการปรับระดับ และจากปัญหาที่เป็นอยู่แต่เดิม นั่้นคือไม่มีป้ายเตือนไฟฟ้าและข้อความใดๆ โดยเฉพาะช่วงทางโค้งและทางแยกกลุ่มคนรักเขาใหญ่บน facebook ซึ่งได้ติดตามข้อมูลและคัดค้านการขยายถนนธนะรัชต์มาโดยตลอด จึงขอเรียกร้องต่อรัฐบาลและนายกรัฐมนตรีในฐานะผู้รับผิดชอบโดยตรง1) ให้คณะรัฐมนตรีฯ มีมติยกเลิกการขยายถนนช่วง ก.ม. ที่ 2-10 โดยให้กระทรวงทรัพยากรธรรมชาติและสิ่งแวดล้อมและกระทรวงคมนาคมดำเนินการฟื้นฟูและปลูกต้นไม้เพื่อการปรับภูมิทัศน์ รวมทั้งมีช่องทางจักรยานทั้งสองข้างทางเพื่อการท่องเที่ยวเชิงอนุรักษ์ ลดมลภาวะ และเป็นการออกกำลังกายของนักท่องเที่ยวและประชาชนในพื้นที่ อาจจัดให้มีทางเท้าเพื่อให้เดิน วิ่ง พักผ่อนใต้ร่มไม้ที่จะมีการปลูกคืน ซึ่งยังเป็นการคำนึงถึงคนเดินเท้าแทนที่จะคิดถึงแต่ถนนเพื่อรถยนต์เพียงอย่างเดียว2) จัดให้มีการสำรวจและจัดทำแผนควบคุมสิ่งแวดล้อมโดยรอบอุทยานแห่งชาติเขาใหญ่ เพื่้อเป็นแนวกันชน พร้อมทั้งจัดทำแผนแม่บทเพื่อการจัดการพื้นที่โดยรอบทั้งสาธารณูปโภค สิ่งแวดล้อม และ อื่นๆ เพื่อเป็นแนวทางร่วมกันของหน่วยงานที่เกี่ยวข้อง การเปลี่ยนแปลงใดๆในพื้นที่ที่กำหนดต้องมีกระบวนการประชาพิจารณ์อย่างเต็มรูปแบบและเปิดเผยต่อสาธารณะชน ซึ่งหมายรวมถึงเขตอุทยานแห่งชาติอื่นๆ ด้วย หากพื้นที่ใดที่มีลักษณะพิเศษและมีความอ่อนไหวทางธรรมชาติมาก จะต้องเข้มงวดในกระบวนการต่างๆ มากขึ้นไปเป็นระดับสูงสุด และต้องผ่านที่ประชุมคณะรัฐมนตรี3) ขอเรียกร้องให้นายกรัฐมนตรีแสดงความกล้าหาญในการตัดสินใจ มิใช่ยืดเวลาเพื่อให้กระแสการคัดค้านลดลงและมิใช่เพื่อให้เกิดการประนีประนอม ซึ่งจะทำให้โครงการเดินหน้าต่อไปได้อย่างที่รัฐมนตรีกระทรวงคมนาคมต้องการ เพราะการจัดการขยายถนนสี่เลนทั่วประเทศตามมติคณะรัฐมนตรีเมื่อปี 2538 จำเป็นจะต้องมีการยกเว้นในพื้นที่คาบเกี่ยวและเชื่อมโยงกับเขตอุทยานฯ หรือเขตรักษาพันธุ์สัตว์ป่า รวมทั้งเขตอนุรักษ์ทางโบราณสถานและโบราณคดีอื่นๆ อีกด้วย4) ให้กระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้อง เร่งดำเนินการจัดตั้งคณะกรรมการบริหารจัดการพื้นที่ผืนป่ามรดกโลกขึ้นเพื่อทำหน้าที่ในการบริหารจัดการผืนป่ามรดกโลกให้เป็นระบบ โดยทุกประเทศที่มีมรดกโลกจะต้องดำเนินการให้ไปเป็นตามนี้ แต่ทั้งอุทยานแห่งชาติเขาใหญ่และเขตรักษาพันธุ์สัตว์ป่าห้วยขาแข้งซึ่งเป็นมรดกโลกมานานแต่กลับไม่มีการบริหารจัดการที่ดีและยังไม่มีหน่วยงานใดจัดตั้งขึ้นมาทำหน้าที่รับผิดชอบโดยตรง5) ขอเรียกร้องให้มีการปรับเปลี่ยนรัฐมนตรีว่าการกระทรวงคมนาคม ซึ่งแสดงให้เห็นแล้วว่าไร้วิสัยทัศน์และจิตสำนึกในการจัดการบริหารตามนโยบายท้ายสุดกลุ่มคนรักเขาใหญ่บน facebook ซึ่งได้ร่วมกันลงชื่อคัดค้านโครงการขยายถนนธนะรัชต์ทางขึ้นเขาใหญ่ให้เป็นสี่เลนมาตั้งแต่วันที่ 2 มิถุนายน 2553 และขณะนี้มีผู้ลงชื่อคัดค้านจำนวนมากกว่าหนึ่งหมื่นสามพันคน (ณ วันที่ 20 มิถุนายน 2553) ขอเรียกร้องให้รัฐบาลคำนึงถึงการอนุรักษ์ทรัพยากรธรรมชาติ สิ่งแวดล้อม ความจำเป็น และความต้องการอันแท้จริงของประชาชนยิ่งกว่าสิ่งอื่นใดกลุ่มคนรักเขาใหญ่บน facebook20 มิถุนายน 2553ที่มา : ก่อตั้งกลุ่ม โดยนายสมิทธิ ธนานิธิโชติ
 กลุ่ม คนรักเขาใหญ่ บนเครือข่ายสังคมออนไลน์ Facebook ซึ่งก่อตั้งโดยนายสมิทธิ ธนานิธิโชติ ออกแถลงการณ์ฉบับที่ 3 หลังจากนายกรัฐมนตรีอภิสิทธิ์ เวชชาชีวะ ยกเลิกการขยายถนนธนะรัชต์ในช่วงกิโลเมตรที่
Facebook,กลุ่มคนรักเขาใหญ่บน facebook,การขยายถนนขึ้นอุทยานแห่งชาติเขาใหญ่,สมิทธิ  ธนานิธิโชติ,อภิสิทธิ์ เวชชาชีวะ,เครือข่ายทางสังคม